Seuramatka
Sarjalento- ja kaukomatkojen matkanjärjestäjiä

.
| Vuosi | Logo | Lyhyesti |
| --- | --- | --- |
| 1952 |  | Eero Julin, Anja Julin ja Urho Vuorinen perustivat Olympia Auto Oy:n,joka aloitti kaukomatkustuksen pikkubusseilla Lähi-itään ja jopa Intiaan asti. Pitkäaikainen yhteistyö Karairin kanssa 1952 alkoi Jordanian suuntautuvalla lennolla. Vuonna 1960 nimeksi muutettiin Olympia lentomatkatoimisto ja siitä tuli laadukas ja kaukomatkoihin erikoistunut matkanjärjestäjä. 1980-luvulla Olympia oli Pohjoismaiden suurin Kiinan matkojen järjestäjälähde tarkemmin?. |
| 1959 |  | Pääomistajat olivat Viikkosanomat ja Suomen Turistiauto Oy. Lehtimatkat perustettiin Kar Airin ja Suomen Turistiauton pitkäaikaisen yhteistyön pohjalta. Lehtimatkojen tarkoitus oli kummankin yhtiön kuljetuskapasiteetin hyödyntäminen. Lehtimatkat yllätti suomalaiset matkatoimistot tarjoamalla talvikaudeksi 1959-1960 lentosarjan. Kesämatkoilla 1960 turisteja lennätettiin Kar Airin lisäksi myös Finnairin Caravellella. Suomen Matkatoimisto Oy osti Lehtimatkat tammikuussa 1961.lähde? |
| 1961 |  | Area teki sopimuksen 1961 ruotsalaisen Vingresor Ab:n matkojen myynnistä Suomessa. Ensimmäiset matkat toteutettiin jatkolennoin Ruotsin kautta Vingresorin matkakohteisiin. Osakkaiksi Area ja Suomen Matkatoimisto tulivat Vingresorin 1964, jolloin myös seuramatkalennot aloitettiin Suomesta. Oy Vingmatkat–Vingresor Ab rekisteröitiin vuonna 1968 kun Suomessa avattiin toimisto ja Vingresor aloitti halpojen viime hetken paikkojen myynnin ja toimintaa varten perustettiin Paavonmatkatlähde tarkemmin?. Finnair osti Vingmatkat–Vingresorin 1973 ja nimi muuttui Oy Finnmatkat–Finntours Ab:ksi.lähde? |
| 1961 |  | Yhtiön perustajat olivat Kesko Oy, Suomen Vähittäiskauppiasliitto r.y ja Jaakko Leppäluoto. Lentomatkojen toiminnan rungon muodostivat omistajien liike- ja ryhmämatkat. Lentomatkat oli 1960-luvulla myös seuramatkalentojen matkanjärjestäjä Etelä-Eurooppaan 1964–1969. Lentomatkoilla oli myös tilauslentosarja Karairin Douglas DC-6 -koneilla New Yorkiin. Jaakko Leppäluodon ostettua pääosan osakkeista muut osakkeenomistajat olivat Jaakko Pöyry ja Aarno Pajunen. 1980-luvulla toiminta hiipui, ja lentomatkojen nimi muutettiin Escudero Oy:ksi, joka asetettiin konkurssiin 1992.lähde? |
| 1960-luvun alussa | AK:n Matkatoimisto | Perustaja: Suomen Autoklubi. Etelän lentäen tapahtuvien seuramatkojen alettua, Suomen Autoklubi perusti oman matkatoimiston, josta matkoja pystyi ostamaan myös ilman Autoklubin jäsenyyttä. Matkoja järjestettiin mm. Kanarialle, Mallorcalle. AK teki myös myyntisopimuksen ruotsalaisen Scandinavian Touring -matkatoimiston kanssa. Oma seuramatkatoiminta loppui 1973.lähde? |
| 1963 |  | Perustajat: MatkaKaleva, Area sekä Suomen Matkatoimisto merkitsivät kukin 30% osakkeista ja loput 10% jaettiin 13 pienen matkatoimiston kesken. Ensimmäisenä toimintavuonna matkoja oli 10 000. Aurinkomatkat laajeni nopeasti Suomen suurimmaksi matkanjärjestäjäksi ja heidän ohjelmassaan olivat tärkeimmät seuramatkakohteet Espanjassa, Kreikassa, Turkissa, Italiassa, Tunisiassa, Kyproksella, Marokossa ja Egyptissä sekä erilaiset risteilyt. Talvella 1974/1975 aloitettiin lennot Thaimaahan. Finnairista tuli 1977 pääosakas 79%:llalähde tarkemmin?. Aurinkomatkoja välittivät lähes kaikki suomalaiset matkatoimistot. Vuonna 2017 pääasiallisena myyntikanavana oli jo verkkokauppa. lähde? |
| 1965 |  | Perustaja: Kalevi Keihänen. Keihäsmatkat oli merkittävä massaseuramatkustuksen aloittaja ja se lennätti turistit omalla Spear Air -lentoyhtiöllään vuodesta 1972. Keihäsmatkojen kohteet olivat Kanariansaaret, Baleaarit, Aurinkorannikko, Tunisia, Portugali ja Kenia. Keihäsen mainostemppuja olivat mm. 100 suomalaista äitiä ilmaiseksi Mallorcalle, viidentoista suomalaisen yleisurheilijan leiritys Los Pacosissa valmentautumassa Münceniin 1972 ja viidentoista kihlaparin vihkiminen lentokoneessa 10 000 metrin korkeudessa. Vuodet 1971–1973 ovat ainoat vuodet suomalaisen seuramatkailun historiassa, jolloin Aurinkomatkat on ollut kakkosmatkanjärjestäjä ja 1974 Keihäsmatkat hallitsivat 30 % Suomen seuramatkamarkkinoistalähde tarkemmin? mutta samana vuonna meni konkurssiin.lähde? |
| 1966 | Alkuperäinen TR-matkat logo | Tanskalainen Tjäreborg aloitti toimintansa Suomessa nimellä Oy TR-Matkat Resor Ab. Aluksi Tjäreborg myi matkoja vain Tukholmasta alkaville matkoille ja 1973 alkoivat suorat lennot Suomesta Tjäreborgin omistamalla Sterling Airwaysilla. Ensimmäinen lento suuntautui Gardajärvelle. Tjäreborg-nimi otettiin käyttöön 1974 ja sinä vuonna matkustajia oli 13 000 (markkinosuus 5,5 %). Tjäreborg myi itse omat matkansa suoramyyntinä mutta 1975 MatkaKaleva sai myyntioikeudet. Tjäreborgin Kielimatkat alkoivat 1976. Ensimmäisenä toimintavuotena ne saavuttivat 30 %:n markkinaosuuden Suomen kielimatkamarkkinoilla. Vuonna 1989 matkustajamäärä oli yli 188 000 ja Suomen Tjäreborgin ja Spies Matkojen toimistot yhdistettiin. Suomessa ensimmäisenä matkanjärjestäjänä 1998 Tjäreborg avasi suoraan kuluttajille tarkoitetun Internet Online-varausjärjestelmän.lähde? |
| 1967 |  | Y-Matkat perustivat Eeva-Liisa Kotilainen, Elias Rautiainen ja Anneli Smeds. Y-Matkat tekivät seuramatkoja Gran Canarialle Torremolinokseen ja Mallorcalle. Lentoyhtiönä oli espanjalainen Spantax, joka lensi Convair 990 Coronadoilla. Toiminta loppui perjantaina 24. tammikuuta 1969 koska lentoja ei oltu maksettu. Etukäteen matkansa maksaneita oli 700 ja Kanarian Saarille jäi 116 henkilöälähde tarkemmin?. Y-matkat luovutettiin konkurssiin 14. maaliskuuta 1969.lähde? |
| 1967 |  | Tanskalainen matkatoimisto Simon Spies A/S perusti Suomen Spies Matkat vuonna 1967 ja toimitusjohtajaksi tuli Tuula Helanto. Silloin matkustajamäärä oli noin 2 000 mutta jo 1972 matkustajia oli 40 000 ja 1992 noin 60 000. Matkakohteita oli mm. Ródos, Teneriffa, Palma de Mallorca. Spies Matkat myivät suoramyyntinä itse oman tuotantonsa. Spies Matkojen ja Tjäreborgin toimistot yhdistyivät Suomessa 1993lähde tarkemmin?. |
| 1967 |  | Matka- Rasilan perustajat olivat Eila Rasila, Annikki Berglund ja Helmi Iltanen. Matka-Rasila tunnettiin laadukaista pienryhmistään. Kohteina olivat Tunisia, Algarve, Portugal ja sarjamuotoisia seuramatkoja olivat reittikoneella tehdyt Lontoon ja Pariisin matkat sekä tilauslentosarjat Nizzaan. Tunnustuksia työstä olivat mm. Finnairin Oskarinen 1985, yrittäjäpalkinto 1989 ja Ranskan Turistiministeriön myöntämän ”Medaille du Tourisme d’Or”lähde tarkemmin?. Toimisto oli selvitystilassa 2003. Tarja Rasila 2008 käynnisti seuramatkatoiminnan uudestaan.lähde? |
| 1970 |  | Matka-Expertit perustivat Inge Wallander, Lars Leteus ja Pauli Kontala. Toimitusjohtajana aloitti Sirkka-Liisa Kontala. Toimisto aloitti seuramatkoilla reittilennoin Keniaan. He laajensivat nopeasti tuotantoaan muihin kaukokohteisiin. Anssi Mustosesta tuli toimitusjohtaja 1976. Riskillistä sesonkiluonteista turistimatkustusta vähennettiin 1979. Myyntitoimintaa kehtitettiin kokous- ja kongressi myyntiin entisten liike-, kauko- ja ryhmämatkojen lisäksi. Yhtiön nimi ja toimiala muutettiin 2004. Nimeksi tuli Mustocapital Oy ja toimialaksi tuli Välimeren alueella olevien vapaa-ajan vuokrahuoneistojen välitys sekä arvopaperien osto ja myynti. |
| 1973 |  | Vingmatkojen nimi muuttui 1973 Finnmatkoiksi ja halpamyynnin vastapainoksi luotiin Ennakkovaraajan Vihreät lähdöt, SuperBonus, lapsi-, ryhmä- ja eläkeläisalennukset sekä Retkisetelit ja Vihreä Kortti. Erikoisuus oli Kulkurikortti, jolla sai matkustaa kortin voimassoloajan mihin tahansa Finnmatkojen Euroopan kohteesen niin monta kerta kuin halusi. Kortteja myytiin vain 500 kappaletta ja ne menivät kaupaksi muutamssa tunnissa. Finnmatkojen ohjelmassa olivat Välimeren maat ja se kehitti aktiivisesti erikoismatkoja mm. golfmatkoja. Finnair myi 1999 Finnmatkat Fritidsresor-ryhmällelähde tarkemmin?. |
| 1973 |  | Top Club perustettiin alun perin Kar-Airin reittilennoilla tapahtuviksi valmismatkoiksi. Matkatuotanto muutettiin myöhemmin Finnairin reittilentokohteisiin halvimmilla mahdollisilla ryhmähinnoilla, mutta asiakas osti vain sen määrän paikkoja kuin tarvitsi. Matkojen kesto oli 7 päivää tai viikonloppu. Top Club teki matkatuotantoa kaupunkikohteisiin ja poikkesi selvästi normaalista tilauslentopohjaisista seuramatkoista. Top Clubilla oli 1995 noin 20 000 matkustajaa.lähde? |
| 1974 |  | Perustajat Lasse Grönlund, Pentti Sivula, Mikko Kettunen ja Yrjö Kokko. Matkapistellä oli toiminnassaan kolme tukijalkaa; liikematkat, reittilentopohjainen Far East Travel -kaukomatkaohjelma sekä seuramatkojen tilauslentosarjat muun muassa Ibizalle ja Lontooseen. Lontoon tilauslentosarjasta Penti Sivula kävi kovan kädenväännön viranomaisten kanssa. Lupa myönnettiin 1986 ja sen johdosta Sivulalle myönnettiin BTA:n (British Tourist Authority)  Marketing award overseas sarjassa. Lisäksi Matkailutoimittajien Kilta valitsi Pentti Sivulan vuoden parhaaksi matkamieheksi. Matkapiste sai myös poikkeuksellisesti kahdesti Finnairin myöntämän Oskarisen 1985 ja 1987. Sivula myi toimiston vuonna 1990 Kauppakaariyhtymä Oy:lle ja Kauppakaari myi 1997 Matkapisteen liikematkatoiminnot matkatoimisto Bennettille ja seuramatkatoiminnot Matkapojille.lähde? |
| 1974 |  | Kalevi Keihänen perusti uuden yrityksen: Seiväsmatkat Oy- Pole Tours ltd, jonka perustava yhtiökokous pidettiin Dipolissa. Osanottajia arvioitiin olevan paikalla noin 2 000. Seiväsmatkat Oy:n osakepääoma on 1 830 000 markkaa jaettuna 18 300 sadan markan nimellisarvoiseen osakkeeseen. Rahaa pankkitileillä oli kokouspäivänä oli 1 289 400 markkaalähde tarkemmin?. Noin 12 000 osakkeenomistajaa halusi olla mukana ”koko kansan yksityisessä Suur-matkatoimistossa”. Seiväsmatkat järjesti matkoja elokuusta 1976 alkaen ja käytti espanjalaista TAE – Trabajos Aéreos y Enlaces -lentoyhtiön DC-8 koneitalähde tarkemmin?. Matkakohteita olivat mm. Mallorca, Torremolinos, Lissabon, Riccione, Rhodos ja Teneriffa. Seiväsmatkat Oy:n konkurssianomus jätettiin 31. joulukuuta 1976.lähde? |
| 1981 |  | Perustajat Hans Westerback ja Hans Helmut Holmström. Toiminta alkoi bussimatkoilla, mutta pian siirryttiin tilauslentoihin. Ensimmäinen lento oli Helsingistä ja Turusta Ljubljanaan. Seuramatkoihin oli bussikuljetukset ympäri Suomea. Suuren huomion Hasse sai lennättämällä 25 lentoa Teneriffalle Iberian 424-paikkaisella Boeing 747 jumbojetillä talvikautena 1982–1983lähde tarkemmin?. Hassen Matkat oli suurin yksityinen suomalaisomisteinen matkanjärjestäjä, ja useina vuosina kannattavin kaikista matkanjärjestäjistä. Holmström ja Westerback myivät yrityksen vuonna 1988 Karisma Investille. Hassen matkat sulautettiin 1997 Fritidresoriin. |
| 1976 |  | Pavel Trejtnar ja Pauli Grön perustivat Suomeen Sport Tourist – nimisen toimiston, joka järjesti matkoja Tšekkoslovakiaan. Toiminta oli aluksi pienimuotoista ja vaatimatonta, toimisto hoiti erikoisryhmiä. Nimeä OK-matkat alttiin käyttämään markkinoinnissa. Matkoja Unkariin alettiin tuottamaan 1980-luvulla ja Prahasta ja Budapestista hankittiin omat hotellit. Matkat tapahtuivat reittilennoilla. Vlasta Sipposen aloitettua toimitusjohtajana toiminta laajeni koko Keskeiseen Itä-Eurooppaan. Vuonna 2018 matkakohteita on ympäri maailman.lähde? |
| 1988 |  | Oy Startour Fritidsresor Ab omistajat olivat ruotsalainen Fritidsresor 75 %:n osuudella ja Töölön Matkatoimisto 25 %:lla. Ensimmäisenä toimintavuonna heillä oli ohjelmassaan 37 000 matkaa. Matkakohteiden pääosa oli Välimeren rantakohteisiin mutta mukana oli myös Lontoo, Florida ja Länsi-Intian risteilyt. Fritidsresor käytti Sterling Airwaysin, Air Europan ja Transweden koneita ja uutuutena se toi Suomen markkinoille suoralaskutuksen. Fritidsresor sulautettiin Finnmatkoihin vuonna 2002.lähde? |